Loch Lomond
Loch Lomond prevedeno Jezero Lomond (škotsko-gelski: Loch Laomainn) je najveće 
slatkovodno jezero na sjeverozapadu Škotske.

Geografske karakteristike 
Jezero Lomond leži u duž južnog kraja Highlandsa, iako leži na nadmorskoj visini od 
samo 7 metara, zbog svog glacijalnog dna jako je duboko - do 190 m na najdubljem dijelu. 

Lomond se proteže u duljinu od nekih 39 km, a na južnom kraju se proširuje u obliku trokuta, i tu je široko do 8 km.

Jezero formira granicu između područnih vijeća Stirling i Argyll i Bute, dok 
njegove južne obale pripadaju Zapadnom Dunbartonshiru.

Vode jezera otječu rijekom Leven u estuarij rijeke Clyde kod  Dumbartona. 
Krajolik jezera je vrlo različit, na sjeveru je okruženo golim planinama ogoljenim glacijacijom koje su više od 900 metara, dok su brda na jugu znatno niža i pitomija, u tom dijelu ima preko 60 otoka.

Kako je lako dostupno stanovnicima metropolskog Glasgowa, vrlo je popularno izletničko mjesto. Najveća izletnička mjesta su Balloch, Ardlui, Inversnaid, Balmaha, Luss, Rowardennan i Tarbet. 

Kod naselja Inveruglas podignuta je hidroelektrana.

Izvori

Vanjske veze 

 Loch Lomond na portalu Encyclopædia Britannica 
Jezera u Škotskoj